Susendal kyrkje

Susendal kyrkje er ei tømra langkyrkje i Susendalen i Hattfjelldal sokn i Indre Helgeland prosti.

Kyrkja er bygd på dugnad av bygdefolket i Susendalen,  hjelp frå næringslivet og kommunen i Hattfjelldalen.  Det stod eit gammalt kapell i Susendalen, dette vart bygd i 1916, men då biskop Øystein I. Larsen var på visitas i 1998, var kapellet så forfalle at det vart semje om å avvigsle kapellet og bere ut kyrkjesølvet.

I 2001 kom biskopen attende for å vigsle den nye kyrkja. Men arbeidet med å gjere kyrkja ferdig heldt fram i tida som følgde; i mars året etter vart altertavla vigsla, sidan vart det sett inn benkar.

Susendal kyrkje er ei av fleire kyrkjer i Hattfjelldal sokn.  Hattfjelldal kyrkje er hovudkyrkja, elles er det òg gudstenester i Varntresk kyrkje.

 Altartavla 
Altertavla er eit triptykon, sett saman av tre bilete, måla av Karl Erik Harr:

 Biletet til venstre er såmannen, eit motiv knytt til Jesu likning om forkynninga av Guds ord og med ein parallell i jordbruket, hovudnæringa i Susendalen.  
 Hovudmotivet viser Jesu fødsel i Betlehem. 
 Biletet til høgre viser ei kvinne som held fram avlinga som er resultatet av arbeidet til såmannen.

mini|Den gamle kyrkja i Susendalen står enno, knapt 100 m frå nykyrkja

 Kjelder 
 Helgeland Arbeiderblad etter vigslinga
 Helgeland Arbeiderblad om altaravla

 Bakgrunnsstoff 

 Den norske kyrkja i Hattfjelldal


Kategori:Kyrkjer i Hattfjelldal
Kategori:Kyrkjer i Indre Helgeland prosti
Kategori:Norske kyrkjer frå 2001
Kategori:Langkyrkjer i Sør-Hålogaland bispedømme
Kategori:Kulturminne i Hattfjelldal